Σαρλ-Πωλ Λαντόν

Ο **Σαρλ-Πωλ Λαντόν** (γαλλικά: Charles Paul Landon) (12 Οκτωβρίου 1760 – 5 Μαρτίου 1826) ήταν Γάλλος νεοκλασικός ζωγράφος και συγγραφέας έργων ιστορίας της τέχνης.

## Βιογραφικά στοιχεία
Ο Λαντόν γεννήθηκε στο Νονάν της Νορμανδίας. Απόγονος, μέσω της μητέρας του, του γλύπτη Ζαν Γκουζόν, προορίζονταν από τους γονείς του για τον εκκλησιαστικό κλάδο και έλαβε πολύ καλή μόρφωση. Έχοντας, ωστόσο, κλίση για τις τέχνες, πήγε στο Παρίσι το 1785 και σπούδασε ζωγραφική κοντά στον Φρανσουά-Αντρέ Βενσάν και στη συνέχεια στο εργαστήριο του Ζαν-Μπατίστ Ρενιώ, όπου γνωρίστηκε και ανέπτυξε δια βίου φιλία με τον Ρομπέρ Λεφέβρ. Χωρίς να διακόψει την πορεία των καλλιτεχνικών του σπουδών, ο κόμης του Αρτουά, μελλοντικός Κάρολος Ι΄ της Γαλλίας, ταυτόχρονα, του ανέθεσε την παράδοση μαθημάτων σχεδίου στα παιδιά του, τον δούκα της Ανγκουλέμ και τον δούκα του Μπερί.

Το 1792, κέρδισε το βραβείο της Ρώμης με τον πίνακα *Ο [[Ελεάζαρ]] προτιμά τον θάνατο από το έγκλημα της παράβασης του νόμου.* Έτσι, ταξίδεψε για σπουδές στη Γαλλική Ακαδημία της Ρώμης, όπου έμεινε για πέντε χρόνια. Μετά την επιστροφή του από την Ιταλία, στις ταραγμένες συνθήκες της Γαλλικής Επανάστασης, φαίνεται ότι εγκατέλειψε τη ζωγραφική και στράφηκε στη συγγραφή, άρχισε να εκθέτει πάλι από το 1795 και συνέχισε κατά διαστήματα μέχρι το 1814.

Κατά την επιστροφή του από τη μετανάστευση, ο δούκας του Μπερί τον διόρισε ζωγράφο στην υπηρεσία του. Με την τέλεια γνώση που απέκτησε για τα αριστουργήματα του Μουσείου του Λούβρου, το 1816 διορίστηκε επιμελητής των πινάκων του στέμματος. Έγινε γραμματέας της Ακαδημίας Ζωγραφικής και Γλυπτικής, ανταποκριτής του Ινστιτούτου της Γαλλίας και μέλος πολλών λόγιων εταιρειών.

Περισσότερο από τη ζωγραφική του, ο Λαντόν είναι γνωστός για τις πολλές δημοσιεύσεις του σχετικά με τα μουσεία και τα Σαλόν της εποχής του. Κατά τη διάρκεια της ζωής του εξέδωσε σχεδόν εκατό τόμους. Ήταν συνεργάτης του περιοδικού *Εφημερίδα Τεχνών, Επιστημών και Λογοτεχνίας* (*Journal des arts, des sciences et de la littérature)*. Ήταν επίσης συνιδιοκτήτης της *Gazette de France*, όπου δημοσιεύονταν εκτεταμένες δημοσιεύσεις για τα ετήσια Σαλόν του Παρισιού. 
[μικρογραφία|250x250εσ|''Οι τύψεις του [Ορφέας|Ορφέα* (1796) Μουσείο Καλών Τεχνών της [[Αλανσόν]]|αριστερά]]
Το συγγραφικό έργο του περιλαμβάνει 

* τα *Χρονικά του Μουσείου και της Σύγχρονης Σχολής Καλών Τεχνών*, που δημοσιεύτηκε μεταξύ 1808 και 1835 και κυκλοφόρησε σε 33 τόμους. Αποτελεί μια ολοκληρωμένη πηγή για την ευρωπαϊκή τέχνη και τους καλλιτέχνες πριν από τον 19ο αιώνα. Ωστόσο, το έργο έχει επικριθεί επειδή περιέχει πολλά απρόσεκτα βιογραφικά λάθη και στερείται κριτικής ακρίβειας.

* *Ζωή και έργα διάσημων ζωγράφων όλων των σχολών*, σε 22 τόμους.
* *Μια ιστορική περιγραφή του Παρισιού*, 2 τόμοι
* *Περιγραφή του Λονδίνου*

* Έγραψε επίσης για το [[παλάτι του Λουξεμβούργου]] και τις συλλογές του.

Ο Λαντόν πέθανε στα καθήκοντά του ως επιμελητής του [[Μουσείο του Λούβρου|Μουσείου του Λούβρου]] στις 5 Μαρτίου 1826. Ενταφιάσθηκε στο Παρίσι στο [[Κοιμητήριο του Περ-Λασαίζ|κοιμητήριο Περ Λασαίζ]].

Η κόρη του Μαρί-Πωλίν ήταν επίσης χαράκτρια. 

== Επιλογή έργων ==
<gallery widths="220" heights="220" perrow="4">
Αρχείο:Charles Paul Landon prix de Rome.JPG|*Ο Ελεάζαρ προτιμά τον θάνατο από το έγκλημα της παράβασης του νόμου,* (1792) [[Εθνική Ανώτατη Σχολή Καλών Τεχνών]], Παρίσι
Αρχείο:Charles-Paul Landon - Portrait de femme.jpg|*Γυναικείο πορτρέτο* (1793)
Αρχείο:Count Bourcet family by Landon.jpg|*Ο κόμης Μπουρσέ και η οικογένειά του* (1791)
Αρχείο:Landon-IcarusandDaedalus.jpg|*Δαίδαλος και Ίκαρος,* εκτέθηκε στο Σαλόν του 1799
Αρχείο:Hagar Giving Ishmael Water From the Miraculous Well in the Desert Charles Paul Landon.jpg|*Η Άγαρ δίνει στον Ισμαήλ νερό από το θαυματουργό πηγάδι στην έρημο*
Αρχείο:Paul-et-virginie---charles-paul-landon.jpg|*Ο Παύλος και η Βιργινία κατά την παιδική τους ηλικία*
Αρχείο:Landon-Musée de Nice.jpg|*Αφροδίτη και Έρωτας* (1810) Μουσείο Καλών Τεχνών της Νίκαιας
Αρχείο:Charles Paul Landon - Tête de femme couronnée de laurier.jpg|*Κεφάλι γυναίκας στεφανωμένης με δάφνη'' 


## Παραπομπές
    


Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα